Stesen LRT BU 11

Stesen LRT BU 11 ialah stesen transit aliran ringan (LRT) akan datang, di Petaling Jaya, Selangor, Malaysia. Stesen LRT ini menyediakan perkhidmatan LRT Laluan Shah Alam (SAL) yang menuju ke Bandar Utama dan Johan Setia. Kedudukan stesen ini terletak di antara Stesen LRT Kayu Ara dan Stesen LRT Tropicana serta mempunyai kod stesen iaitu SA03. Stesen LRT BU 11 merupakan sebahagian daripada projek Sistem Transit Bersepadu Lembah Klang di Malaysia, dan akan dibuka rasmi menjelang bulan Mac tahun 2023.

 Sejarah 
Projek membina LRT Laluan Shah Alam telah dilancarkan secara rasmi pada bulan Ogos tahun 2016. Pakej pemberian tender-tender untuk pembinaan LRT Shah Alam juga telah dilakukan pada awal tahun 2016. Stesen LRT BU 11 dilabel sebagai stesen kedua dalam jajaran Laluan Shah Alam (pada ketika itu dikenali sebagai Laluan Bandar Utama–Klang). Sebelum dikenali sebagai BU 11, stesen ini dikenali sebagai Tropicana dan BU11.

Mengikut pelan asal pembukaan stesen, sepatutnya Stesen LRT BU 11 dibuka pada Hari Kemerdekaan Malaysia, iaitu 31 Ogos tahun 2020, namun sebaliknya ia ditunggakkan sehingga bulan Februari 2024. Walaupun begitu, pada Julai 2023, Menteri Pengangkutan Malaysia ketika itu, Anthony Loke mengumumkan bahawa keseluruhan stesen dan laluan dalam jajaran LRT Shah Alam termasuk stesen ini bakal dibuka untuk orang awam secara rasmi pada 1 Mac 2025 memandangkan tarikh kedua itu, Februari 2024 tidak kesampaian. Hai ini secara tidak langsung telah menambah lebih banyak kelewatan untuk pembukaan LRT Shah Alam sepenuhnya. Kelewatan ini disebabkan oleh kekangan kerja ketika Perintah Kawalan Pergerakan (PKP) yang dilaksanakan sepanjang tahun 2020 dan 2021.

 Ciri-ciri stesen 
 Perkhidmatan 
Stesen LRT BU 11 menyediakan perkhidmatan kereta api yang dikendalikan oleh Rapid Rail melalui Laluan Shah Alam. Stesen LRT ini terletak di antara stesen Kayu Ara dan stesen Tropicana. Kod stesen bagi stesen LRT BU 11 ialah SA03.

 Lokasi stesen 
Stesen LRT BU 11 terletak di dalam kawasan bidang kuasa Majlis Bandaraya Petaling Jaya (MBPJ). Dalam pelan stesen yang dikeluarkan oleh Prasarana Malaysia, Stesen LRT BU 11 terletak di berhadapan dengan bangunan Plaza Tol Damansara Lebuhraya SPRINT. Stesen LRT BU 11 teletak di dalam kawasan Bandar Utama. Mercu tanda yang terletak berhampiran dengan stesen LRT ini termasuk Sekolah Jenis Kebangsaan (Tamil) Ladang Effingham, Kuarters Institusi Pendidikan Bandar Utama, The British International School of Kuala Lumpur, Kuil Sri Maduraiveeran, First City University College, kawasan komersial Merchant Square, Centerpoint Bandar Utama, Apartmen Bayu Puteri, Pangsapuri Permai, Pangsapuri Damai, Centerpoint Bandar Utama, Sekolah Menengah Kebangsaan (SMK) Tropicana dan Sekolah Kebangsaan (SK) Tropicana.

 Kesalinghubungan 
 Perkhidmatan bas 
Hentian bas paling hampir dengan tapak stesen LRT BU 11 ialah hentian bas Perumahan BU 11/1 (kod hentian – PJ841) dan Kuarters Guru Bandar Utama (kod hentian – PJ803) di Lebuh Bandar Utama. Perkhidmatan bas perantara MRT laluan T811 dari Stesen MRT Bandar Utama ke Mutiara Tropicana berkhidmat di kedua-dua hentian bas terbabit.

 Rujukan 

 Pautan luar 
 Laman web rasmi LRT3

Kategori:Laluan Shah Alam
Kategori:Stesen kereta api di Selangor
Kategori:Stesen kereta api dijadualkan dibuka pada tahun 2025